Številka: 900-85/2013-4

Datum: 23. 4. 2013

**Z A P I S N I K**

16. redne seje Sveta Četrtne skupnosti Rožnik MOL, ki je bila v četrtek, 18. 4. 2013 ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Tomaž Čučnik, Dušan Fatur, Borut Knez, Selma Halilović, Rastko Korošec, Daniel Kušer, Saša Novak, Vesna Škerl in Živa Vidmar.

ODSOTNI ČLANI SVETA: Gregor Ciglar, Anton Gunde, Ana Iskra, Tomaž Šemrov in Jožica Vrhunc.

OSTALI NAVZOČI: Luka Fabčič in Mihael Prelc – Mestno redarstvo, Tomislav Plavčak – PP Ljubljana Vič ter Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15. članov sveta prisotnih 10 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. **Varnostna problematika na območju Četrtne skupnosti Rožnik, MOL (Mestno redarstvo in Policija).**
2. **Potrditev zapisnika 15. redne seje Sveta Četrtne skupnosti Rožnik, MOL.**
3. **Pobude krajanov – do seje sveta prispele na ČS Rožnik.**
4. **Pripombe in pobude članov sveta Četrtne skupnosti Rožnik.**
5. **Razno.**

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**VARNOSTNA PROBLEMATIKA NA OBMOČJU ČETRTNE SKUPNOSTI ROŽNIK (MESTNO REDARSTVO IN POLICIJA)**

Predsedujoča je predala besedo vabljenim gostom; Luki Fabčiču in Mihaelu Prelcu iz Mestnega redarstva, ter Tomislavu Plavčaku, namestniku načelnika PP Ljubljana Vič, ki je povedal, da sta za ČS zadolžena rajonska policaja Vinko Vincetič in Jure Šušteršič. ČS po varnostni oceni ne izstopa v ničemer.

Razvila se je razprava, v kateri so sodelovali vsi prisotni člani sveta Četrtne skupnosti Rožnik, ki jih je zanimala predvsem prometna varnost.

Predsedujoča se je zahvalila gostom za in prešla na naslednjo točko dnevnega reda.

**AD 2**

**PREGLED IN POTRDITEV ZAPISNIKA 15. REDNE SEJE SVETA ČETRTNE SKUPNOSTI ROŽNIK, MOL**

Predlog zapisnika 15. redne seje so člani sveta prejeli skupaj s sklicem na sejo.

Dušan Fatur je predlagal, da se popravi stavek po sklepu 5/15, ki se glasi »Gospod Fatur je prisotne seznanil, da je posledica vseh prizadevanj, da Vrhovci ne bodo nikoli več poplavljeni«. Beseda »posledica«, se nadomesti z besedo »namen«, besedo nikoli pa se zbriše.

Ker drugih pripomb na zapisnik ni bilo, je predsedujoča dala na glasovanje naslednji;

**Predlog SKLEPA št. 1/16:**

**Svet Četrtne skupnosti Rožnik, Mestne občine Ljubljana, potrjuje zapisnik 15. redne seje Sveta Četrtne skupnosti Rožnik, MOL, z navedenim popravkom.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 1/16 je bil sprejet.**

**AD 3**

**POBUDE KRAJANOV – PRISPELE DO SEJE NA ČS ROŽNIK**

Predsedujoča je povedala, da smo na svet v vednost prejeli pritožbo krajanov, ker jim je mestni inšpektorat naročil, da iz MOL-ove površine odstranijo zabojnike za smeti. Gre za vrstne hiše na naslovu Na tezi.

Mogoče bi bilo smiselno na spletni strani Četrtne skupnosti Rožnik objaviti urnik odvoza odpadkov in navodila, kje sploh lahko stojijo zabojniki za smeti.

**AD 4.**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MOL**

Gospoda Faturja je zanimalo, ali drži podatek, da Pošta v Tehnološkem parku nima parkirnega mesta. Če je temu res tako, je potrebno ostro protestirati.

Predsedujoča je prisotne seznanila, da 10. 5. 2013 popoldne poteka na Cankarjevem vrhu ob obletnici Cankarjevega rojstnega dne, program Četrtne skupnosti Rožnik. Potekala bo skrajšana dramska predstava »Za narodov blagor«.

Lepo vabljeni vsi svetniki Četrtne skupnosti Rožnik.

V razpravi, ki se je razvila, so se prisotni člani sveta dogovorili, da Daniel Kušer pripravi kratko predstavitev s področja otroških igrišč.

**AD 5**

**RAZNO**

Pri tej točki dnevnega reda ni bilo razprave. Predsedujoča je ob 19,30. uri zaključila sejo.

Zapisala:

Špela Šivavec

Živa Vidmar,

podpredsednica sveta

Četrtna skupnost Rožnik

Mestna občina Ljubljana